CELEX: C2005/281/22
Language: lv
Date: 2005-11-12 00:00:00
Title: lieta C-345/05: Prasība pret Portugāles Republiku, ko Eiropas Kopienu Komisija iesniedza 2005. gada 21. septembrī

12.11.2005   
            
            
               LV
            
            
               Eiropas Savienības Oficiālais Vēstnesis
            
            
               C 281/12
            
         Prasība pret Portugāles Republiku, ko Eiropas Kopienu Komisija iesniedza 2005. gada 21. septembrī
   (lieta C-345/05)
   (2005/C 281/22)
   tiesvedības valoda — portugāļu
   Eiropas Kopienu Tiesā 2005. gada 21. septembrī izskatīšanai ir iesniegta prasība pret Portugāles Republiku, ko cēla Eiropas Kopienu Komisija, kuru pārstāv R. Liāls [R. Lyal] un M. Afonso [M. Afonso], pārstāvji, kas norādīja adresi Luksemburgā.
   Prasītājas prasījumi Tiesai ir šādi:
   
               1)
            
            
               atzīt, ka, saglabājot spēkā finanšu noteikumus, kas no nekustamā īpašuma –tāda nodokļu maksātājam vai viņa ģimenei piederoša īpašuma un pastāvīgās dzīvesvietas, kas paredzēta 10. panta 5. punktā Código do Imposto sobre o Rendimento das Pessoas Singulares (Fizisko personu ienākumu nodokļa kodekss) — pārdošanas gūto ienākumu aplikšanu ar nodokļiem padara atkarīgu no šī paša noteikuma a) apakšpunktā minētā nosacījuma, ka iegūtie līdzekļi ir jāiegulda, iegādājoties nekustamu īpašumu Portugāles teritorijā, Portugāles Republika nav izpildījusi pienākumus, ko tai uzliek EKL 18., 39., 43. pants un EKL 56. panta 1. punkts, ka arī Eiropas Ekonomiskās zonas līguma 28., 31. un 40. pants;
            
         
               2)
            
            
               piespriest Portugāles Republikai atlīdzināt tiesāšanās izdevumus.
            
         Pamati un galvenie argumenti
   Nosacījums saskaņā ar kuru no nekustamā īpašuma — pašam nodokļu maksātājam vai viņa ģimenei piederoša īpašuma un pastāvīgās dzīvesvietas — pārdošanas gūtie ienākumi ir jāiegulda, iegādājoties citu nekustamu īpašumu, kas atrodas Portugāles teritorijā, acīmredzami ierobežo EK līgumā un EEZ līgumā nodrošināto pamatbrīvību izmantošanu.
   Paskaidrojumi un pamatojums, ko Portugāles Republika sniegusi attiecībā uz šo nosacījumu, nav pieņemami.